تورکیه-‌نین تیجارت ناظیری عمر بولات و آوروپا کمیسیونونون تیجارت اوزره باشقان یاردیمجیسی والدیس دامبروسکیس تورکیه ایله آوروپا بیرلیگی آراسیندا تیجارت علاقه‌لری‌نین اینکیشافی و محکملندیریلمه‌سی ایله باغلی دانیشیب‌لار.
آنلاین گؤروش زامانی تورکیه ایله آوروپا بیرلیگی آراسیندا تیجارت علاقه‌لری‌نین اینکیشافی و درینلشدیریلمه‌سی ساحه‌سینده امکداش‌لیق ایمکان‌لاری موذاکیره ائدیلیب.
تورکیه تیجارت ناظیرلیگیندن وئریلن یازیلی معلوماتدا بیلدیریلیر: "آوروپا بیرلیگی ایله تورکیه آراسیندا تیجارت حجمی‌نین 2022-جی ایلده رکورد حده - 200 میلیارد دو‌لارا چاتماسیندان ممنونوق. تیجارت علاقه‌لری‌نین داها دا اینکیشاف ائتدیریلمه‌سی واجیب‌دیر.
آوروپا بیرلیگی ایله تیجارتده یئنی دیالوق دؤورو باشلاییب.
پرزیدنتیمیز رجب طیب اردوغانین سون هفته‌لر آوروپا بیرلیگی دؤولت باشچی‌لاری ایله گؤروش‌لرین نتیجه‌لری اولا‌راق گؤمروک بیرلیگی ایله باغلی یئنی دانیشیق‌لارا باشلانیلماسی گؤزلنیلیر.
تورکیه ایله آوروپا بیرلیگی آراسیندا مثبت اتمسفر چوخ مهم‌دور.
طرف‌لر گؤمروک بیرلیگی‌نین یئنی‌لنمه‌سی دانیشیق‌لارینا باشلامازدان اول تورکیه و آوروپا بیرلیگی اراسیندا تیجارت دیالوقونو گوجلن‌دیرمک اوچون یول خریطه‌سی اوزرینده راضیلیغا گلیب‌لر. بو ایستیقامتده ناظیر و هم صحبتی سپتامبر آیی‌نین سونوندا بلژیک-ین پایتاختی بروکسل-ده یئنی‌دن گؤروشه‌جک، هابئله گؤمروک اورقان‌لاری‌نین فعالیتینده قارشییا چیخان پروبلئم‌لرین قارشی‌لیق‌لی حلی مقصدیله تیجارت ایشچی قروپونون ایجلاسی کئچیریله‌جک.
